cyanic-selkie/wikianc huggingface dataset:
Կլոդ Աբբ
Արտաքին հղումներ
Կատեգորիա:Ֆրանսիացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Սենտ Էտիենի ֆուտբոլիստներ Կատեգորիա:Ֆրանսիացի ֆուտբոլային մարզիչներ Կատեգորիա:Ֆրանսիայի հավաքականի ֆուտբոլիստներ
Ալֆանո
Ալֆանո (Alfano), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2012 թվականի մարդահամարի տվյալերի կազմում է 1083 մարդ, բնակչության խտությունը կազմում է 271 կմ մարդ/կմ²։ Զբաղեցնում է 6 կմ² մակերես։ Փոստային ինդեքս՝ 84040, հեռախոսային կոդ՝ 0977 ։
Ծանոթագրություններ
Կատեգորիա:Իտալիայի բնակավայրեր
Վանդա Ռուտկևիչ
Վանդա Ռուտկևիչ (Wanda Rutkiewicz, ), լեհ լեռնագնաց։
Կենսագրություն
Երկրորդ համաշխարհային պատերազմից հետո Վանդայի ընտանիքը տեղափոխվել է Լեհաստան և բնակություն հաստատել Վրոցլավում։ Ավարտել է Վրոցլավի տեխնոլոգիական համալսարանը ինժեներ-էլեկտրիկ մասնագիտությամբ։
Համարվում է պատմության ամենաակնառու կին լեռնագնացներից մեկը։ 1978 թվականի հոկտեմբերի 16-ին նա դարձել է երրորդ կինը, առաջին լեհ և առաջին եվրոպացին, ով բարձրացել է Էվերեստի գագաթը, իսկ 1986 թվականին՝ առաջին կինը, որը բարձրացել է Չոգորի լեռը՝ բարձրությամբ երկրորդ լեռնագագաթն աշխարհում (լեռանգնացության ընթացքում կորցրել է իր երկու թիմակիցներին՝ Լիլիանին և Մորիսին)։
Վանդա Ռուտկևիչը եղել է աշխարհում 8000 մետրից ավել բարձրություն ունեցող բոլոր 14 լեռների գագաթները բարձրացած առաջին կնոջ տիտղոսի հիմնական հավակնորդը.
Մահը
Վանդա Ռուտկևիչը կորել է 1992 թվականին աշխարհում բարձրությամբ երրորդ լեռան՝ Կանչեջանգուի հյուսիսարևմտյան կողմով անցնել փորձելիս։ Մայիսի 12-ի առավոտյան սկսվել է ձնաբուք, երբ Վանդան մեքսիկացի Կառլոս Կառսոլիոյի հետ միասին գտնվել է 7950 մետր բարձրության վրա՝ վրանում։ 12 ժամ խորը ձյան պայմաններում բարձրանալուց հետո Կառլոսը կանգնել է բարձունքին, իսկ Վանդան ետ է մնացել։ Իջնելիս նա հանդիպել է Վանդային ավելի քան 820 մետր բարձրության վրա։ Չնայած արշավային պարագաների բացակայությանը՝ նա որոշել է ապաստանել և գիշերն անցկացնել հյուսիսարևմտյան լանջին և այնուհետև շարունակել բարձրանալ հաջորդ օրը։ Այդ ժամանակ Ռուտկևիչը ֆիզիկապես թուլացել էր և ի վիճակի չէր ընդունել ռացիոնալ որոշում, որը կարող էր փրկել իր կյանքը։ Կառսոլիոն նշել է, որ նա նույնպես ֆիզիկապես ուժասպառ էր, նրա մոտ չէր մնացել նաև հոգեկան ուժեր, որպեսզի համոզեր նրան իջնել ներքև։ Նրա մարմինն այդպես էլ չի գտնվել ։
1995 թվականին իտալացի լեռնագնացներ Ֆաուստո դե Ստեֆանին, Մարկո Գալեզին և Սիլվիո Մոնդինելին հարավարևմտյան մասում գտել են մարմին, որը ենթադրվում է, որ պատկանում է Վանդա Ռուտկևիչին։ Այդ պարագայում նա բարձրանալիս կամ իջնելիս է եղել հյուսիսարևմտյան ծայրով՝ գագաթից ոչ հեռու։ Սակայն իտալացի լեռնագնացների գտած մարմինն ավելի մանրամասնությամբ կատարված հետազոտությունները փաստում են այն մասին, որ մարմինը հավանաբար պատկանել է բուլղարացի լեռնագնաց Յորդանկա Դիմիտրովային, ով մահացել է 1994 թվականի հոկտեմբերին Կանչենգաջիի հարավարևմտյան հատվածում։
Ոչ ոք չգիտի՝ արդյոք նա եղել է գագաթում։ Եթե այո, ապա նա եղել է առաջին կին լեռնագնացը, ով բարձրացել է աշխարհի ամենաբարձր երեք գագաթները։
Արտաքին հղումներ
Կատեգորիա:Լեհ լեռնագնացներ
Լուսատեխնիկական ապակի
Լուսատեխնիկական ապակի, անօրգանական ապակուց պատրաստված արտադրանք՝ նախատեսված լուսային հոսքի ուղղությունը և սպեկտրային բաղադրությունը փոխելու համար։ Ըստ լուսային հոսքի ուղղության փոխելու եղանակի լուսատեխնիկական ապակիները լինում են՝ բեկող (փարոսների և լուսազդանիշների ոսպնյակներ, ավտոմեքենայի լապտերներ), անդրադարձնող (գնդային, պարաբոլային, հիպերբոլային հայելիներ), ցրող (ջահերի լուսամփոփներ և թասակներ)։ Լույսի բեկումն ու անդրադարձումը իրացվում է Լուսատեխնիկական ապակու ձևի միջոցով, իսկ ցրումը՝ ապակու մակերևույթի փայլատմամբ կամ խամրացմամբ, որի համար նրա բաղադրությանը ավելացնում են 3-7% ֆտորի կամ ֆոսֆորի միացություններ։ Գունավոր Լուսատեխնիկական ապակիները բաժանվում են հինգ խմբի, կարմիր, դեղին, կանաչ, կապույտ, լուսնասպիտակ։ Լուսատեխնիկական ապակու գունավորման համար օգտագործում են սելեն, կադմիումի, պղնձի, կոբալտի, քրոմի միացություններ։ Գունավոր լուսատեխնիկական ապակին օգտագործվում է գլխավորապես տրանսպորտային ազդանշանման համար։ Լուսատեխնիկական ապակու բաղադրության մեջ մըտնում են 60-80% Sio2, ալյումինիումի, կալցիումի, մագնեզիումի օքսիդներ։ Լուսատեխնիկական ապակի են համարվում նաև ուլտրամանուշակագույն, ինֆրակարմիր և ռենտգենյան ճառագայթների կլանման կամ թողանցման համար նախատեսված ապակիները։
Կատեգորիա:Ապակի
Ամբրուազ Պարե
Ամբրուազ Պարե (Раге), Վերածննդի դարաշրջանի ֆրանսիացի վիրաբույժ։ 1563 թվականից եղել է «Թագավորի առաջին վիրաբույժը», Օթել Դյո հիվանդանոցի վիրաբուժական բաժանմունքի վարիչը։ 1537 թվականին Պարեն խեժային նյութերի եռացրած լուծույթով վերքերի ողողումը փոխարինել է վիրակապով, իսկ արյունահոսությունը ադարեցնելու նպատակով արյան անոթների խարանումը, ոլորումը, ճնշումը՝ անոթակապով (լիգատուրայով)։ Հայտնի են հրազենից վիրավորումների բուժման, գանգահատման վերաբերյալ աշխատանքները։ Պարեն առաջինն է նկարագրել (1552) ազդրոսկրի վզիկի կոտրվածքները և բուժումը։ Բարելավել է ծայրանդամների ամպուտացիայի մեթոդը։ Առաջարկել է օրթոպեդիական մի շարք բարդ սարքեր (արհեստական ծայրանդամներ, հոդեր են)։ Մանկաբարձության մեջ վերականգնել է դարերի ընթացքում մոռացված «պտույտոտն ի վայր» մեթոդը։
Ծանոթագրություններ
Կատեգորիա:Ֆրանսիացի բժիշկներ
Ջոյ
Ջոյ  (Gioi), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2008 թվականի մարդահամարի տվյալերի կազմում է 1465 մարդ, բնակչության խտությունը կազմում է 52 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 84056, հեռախոսային կոդ՝ 0974։
Գտնվելով Սիլենտոյի կենտրոնում՝ Ջոյը սահմանակից է Կամպորա, Մոիո դելլա Չիվիտելլա, Օրիա, Սալենտո, Ստիո և Վալլո դելլա Լուկանիա համայնքներին։
Կոմունայի հովանավորներն են Ամենասուրբ Աստվածածինը և Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։
Ժողովրդագրություն
Բնական աճ
Ծանոթագրություններ
Կատեգորիա:Իտալիայի բնակավայրեր
As If It’s Your Last
«As If It’s Your Last» (마지막처럼), սինգլ է, որը ձայնագրվել է Blackpink խմբի կողմից։ Թողարկվել է 2017 թ. հունիսի 22-ին YG Entertainment լեյբլի կողմից, KT Music հովանավորությամբ։
Նախապատրաստում և ներկայացում
Հունիսի 19-ին հայտարարեցին երգի անվանումը՝ «As If It’s Your Last»  : Նաև հայտնի դարձավ, որ սինգլը նվեր է ֆանատների համար մինչ նոր ալբումի՝ Square Three թողարկումը։ Հունիսի 20-ին YouTube պաշտոնական էջում և «V» կայքում հրապարակվեց տեսահոլովակի թիզերը։ Հաջորդ օրը նկարահանումներից տեսանյութ հրապարակվեց  և նրանք հայտարարեցին, որ կանցկացնեն շոուքեյս սինգլի հրապարակման օրը   ։
Հենց առաջին օրը տեսահոլովակը հավաքեց 13 միլիոն դիտում, դառանալով ամենից շատ դիտում ունեցողը ինչպես (նախկինում ռեկորդը պատկանում էր BTS խմբին)տղաների այնպես էլ աղջիկների խմբերի մեջ (նախկինում ռեկորդը պատկանում էր Twice խմբին), ինչպես նաև ամենից շատ դիտված կորեական տեսահոլովակը PSY-ի «Gentleman» երգի տեսահոլովակից հետո ։
Հունիսի 24-ին հրապարակվեց երգի պարային պրակտիկա ։
Պրոմուշեն «As If It’s Your Last» վաճառվում է տարբեր երաժշտական շուներում և շարունակվում է մինչև խմբի շոուքեյսը Ճապոնյաում հուլիսի ավարտը։ Հունիսի 24-ին Blackpink առաջին անգամ մասնակցեց Music Core-ին ։
Ծանոթագրություններ
Կատեգորիա:Սինգլներ այբբենական կարգով Կատեգորիա:2017 սինգլներ Կատեգորիա:2017 երգեր Կատեգորիա:Blackpink խմբի երգեր
Ֆեռնանդո Ամորսոլո
Ֆեռնանդո Ամորսոլո ի Կուետո (Fernando Amorsolo y Cueto, ), ֆիլիպինյան նկարիչ։ Ֆիլիպինների կերպարվեստի պատմության մեջ ամենակարևոր դեմքերից մեկն էր ։ 1972 թվականին հռչակվել է Ֆիլիպինների ազգային նկարիչ ։
Ֆեռնանդոն 1909 թվականին ավարտել է Մանիլայի գեղարվեստի դպրոցը, այնուհետև սովորել է Ֆիլիպինների պետական համալսարանում և Մադրիդի Սան-Ֆեռնանդո գեղարվեստի ակադեմիայում։ Ստեղծագործել է նաև ԱՄՆ-ում։
Private Division
Private Division, ամերիկյան անկախ խաղերի հրատարակող ընկերություն։ Գլխավոր գրասենյակը գտնվում է Նյու Յորքում, սակայն ունի մասնաճյուղեր նաև Սիեթլում և Մյունխենում    ։
Ֆեռնանդո Ամորսոլո
Իր կտավներում նա հիմնականում պատկերել է արևադարձային տարաշխարհիկ բնությունը, փոքր քաղաքների բնակիչների ամենօրյա կյանքը՝ օգտագործելով իմպրեսիոնիստական լուսային էֆեկտներ։
Ծանոթագրություններ
Կատեգորիա:Ֆիլիպինցի նկարիչներ
Private Division
Պատմություն
Ընկերությունը հիմադրվել է 2017 թվականի դեկտեմբերին ։ Այն համարվում է Take-Two Interactive Software մասնաճյուղը, որը կենտրոնացված է անկախ ստուդիաների մշակած համակարգչային խաղերով ։
Արտաքին հղղումներ
Կատեգորիա:ԱՄՆ-ի համակարգչային խաղերի արտադրողներ
Լսուտար
Լսուտար, հայկական արական անուն։ Առաջացել է հայերեն լույս բառից։ Նշանակում է «լսու (լույսի) տեր» ։ Հիշատակված է մեկ անգամ 1534 թվականին ։
Ծանոթագրություններ
Կատեգորիա:Հայկական արական անձնանուններ
Տշեբյատուվ
Տշեբյատուվ (Trzebiatów), Ռեգայի Տրեպտով (Treptow an der Rega), քաղաք Լեհաստանում։ Ունի քաղաքատիպ գյուղական համայնքի կարգավիճակ։ Զբաղեցնում է 10, 00 կմ² տարածք։ Բնակչությունը հասնում է 10 229 մարդու (2013 թվականի տվյալներով) ։
Արտաքին հղումներ
Կատեգորիա:Լեհաստանի քաղաքներ
Բրոյցե (Գգմինա)
Բրոյցե (Brojce)՝ գյուղական համայնք (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 118,06 կմ² տարածք։ Բնակչությունը հասնում է 3832 մարդու (2013 թվականի տվյալներով) ։
Արտաքին հղումներ
Կատեգորիա:Լեհաստանի բնակավայրեր
Մեծ Չաժմա
Մեծ Չաժմա (Большая Чажма), գետ Կամչատկա թերակղզի՝ Ռուսաստանում։ Գետի երկարությունը 48 կմ է։ Հոսում է Ելիզովսկի շրջանում, Կամչատկայի երկրամասում ։ Թափվում է Խաղաղ օվկիանոս։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Ի՞նչ դառնալ (մուլտֆիլմ)
«Ի՞նչ դառնալ» (Кем быть?), խորհրդային նկարված մուլտֆիլմ՝ նկարահանված 1948 թվականին « Սոյուզմուլտֆիլմ » կինոստուդիայում՝ ըստ Վլադիմիր Մայակովսկու համանուն բանաստեղծության մոտիվների։ Գովերգում է աշխատանքը և հարգանք ստեղծում ցանկացած մասնագիտության հանդեպ։
Սյուժե
Մուլտիպլիկացիոն ֆիլմը նկարահանվել է Վլադիմիր Մայակովսկու բանաստեղծության մոտիվներով, որտեղ աղջիկն ու տղան՝ քույր և եղբայր Կնոպոչկինները քննարկում են ապագա մասնագիտության ընտրության հարցը։ Ե՛վ տղան, և՛ աղջիկը ցանկանում են օգուտ բերել մարդկանց, սակայն նրանք երկար վիճում էին, թե որ մասնագիտությունն է ամենակարևորը։ Արդյունքում նրանք եկան այն եզրակացության, որ մասնագիտություններից յուրաքանչյուրը յուրովի լավն է, և եթե դրանք չլինեն, չի լինի նաև ապագայում առաջընթաց, առողջություն, լավ կյանք։
Հետաքրքիր փաստեր
Քույր ու եղբայր Վանյա և Մաշա Կնոպոչկինները հայտնվել են նաև Վլադիմիր Սուտեևի « Ուրախ պարտեզ » մուլտֆիլմում։
Մուլտֆիլմի մասին
Մոսկվայի պետական հոգեբանամանկավարժական համալսարանը խորհուրդ է տալիս մուլտֆիլմը դիտեն 5-6 տարեկան հասակի երեխաները ։
Արտաքին հղումներ
Կատեգորիա:1948 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր շների մասին Կատեգորիա:Մուլտֆիլմեր երեխաների մասին
Թաֆթս համալսարան
Թաֆթս համալսարան (Tufts University), ԱՄՆ Մասաչուսեթս նահանգի Սոմերիվիլ և Մեդֆորդ քաղաքներում գտնվող մասնավոր գիտահետազոտական համալսարան։ Բաղկացած է Մասաչուսեթսում գտնվող չորս համալսարանական կառույցներից և Ֆրանասիական ալպերում տասը դպրոցներից, ներառյալ երկու բակալավր ծրագրեր և ութ ավարտական բաժիններ ։ Հայտնի է ինտերնացիոնալիզմ և արտերկրի ուսումնառության ծրագրերով ։ Թաֆթսի դպրոցների շարքում է ԱՄՆ ամենահին միջազգային իրավունքի դպրոցը՝ Ֆլեչեր իրավագիտության և դիվանագիտության դպրոցը։
Պատմություն
Հիմնադրվել է 1852 թվականին որպես Թաֆթսի տարածաշրջանային քոլեջ ։ Անվանվել է ի պատիվ ամերիկացի գործարար և բարերար Չարլզ Թաֆթսի, ով իր հողատարածքները նվիրաբերել էր Ուոլնաթ-հիլ բարձունքում ուսումնական հաստատություն կառուցելու համար։ Ներկայիս անվանումը համալսարանը կրում է 1954 թվականից ։
Համալսարանը մասնաճյուղ ունի Տալուարում, գտնվում է 11-րդ դարում կառուցված նախկին մենաստանում։ 1958 թվականին այն ձեռք են բերել Դոնալդ ՄաքՋանեթը կնոջ՝ Շառլոտի հետ։ Մինչև 1978 թվականն այն օգտագործվել է որպես ամառային ճամբար, այնուհետև տարածքը փոխանցվել է համալսարանին։ Ամռանն այստեղ կատարել են հետազոտություններ, ինչպես նաև կազմակերպվել են միջազգային համաժողովներ և գագաթնաժողովներ ։
Ակադեմիական կազմակերպություն
Թաֆթս համալսարանը բաղկացած է 10 դպրոցներից ։
Արտաքին հղումներ
Կատեգորիա:Մասաչուսեթսի համալսարաններ և քոլեջներ
Մեծ Խոդուտկա
Մեծ Խոդուտկա (Большая Ходутка), գետ Կամչատկա թերակղզի՝ Ռուսաստանում։ Գետի երկարությունը 50 կմ է, ավազանի տարածքը 644 կմ2։ Հոսում է Ելիզովսկի շրջանում, Կամչատկայի երկրամասում ։
Գետի ավազանը՝ Մեծ Խոդուտկան մտնում է բնական այգու «Հարավային Կամչատկայի» տարածքի մեջ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կաննոբիո
Կաննոբիո (Cannobio), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում ։
Բնակչությունը կազմում է 5134 մարդ (2008 թվականի տվյալներով)։ Բնակչության խտությունը՝ 101 մարդ/կմ²։ Տարածքը՝ 51 կմ²։ Փոստային ինդեքս՝ 28822։ Հեռախոսային կոդ՝ 0323։
Բնակավայրի հովանավորն է համարվում սուրբ Լուչիա Սիրակուզսկայան։ Տոնը նշվում է մայիսի 8-ին։
Կոմունան հունվարի 7-ին և 8-ին նշում է Ամենասուրբ սիրո տոնը (իտալերեն) (Festa della Santissima Pietà, Festa dei Lumieri կամ Festa dei Lumineri):
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մի անգամ հեքիաթում
«Մի անգամ հեքիաթում» (Once Upon a Time), ամերիկյան ABC հեռուստաընկերության ֆենտեզի ժանրով հեռուստասերիալ։ Շնորհանդեսը կայացել է 2011 թվականի հոկտեմբերիի 23-ին ։ 2011 թվականի նոյեմբերի 3-ին սերիալի առաջին երկու էպիզոդների հաջողությունը ABC-ի համար հիմք ծառայեց սերիալը երկարացնել ամբողջ 22 էպիզոդով ։ 2012 թվականի մայիսի 10-ին ABC-ին սերիալը երկարացրեց երկրորդ եթերաշրջանով, որի շնորհանդեսը տեղի ունեցավ սեպտեմբերի 30-ին ։ 2013 թվականի մայիսի 10-ին հեռուստաալիքը սերիալը երկարացրեց երրորդ եթերաշրջանով , որը սկսվեց սեպտեմբերի 29-ին ։
Երրորդ եթերաշրջանը բաժանված է երկու մասի։ Առաջին 11 սերիաները ցուցադրվել են մինչև նոր տարի, իսկ մյուս սերիաների միջև ընդմիջումը երկարացվեց մինչև 2014 թ.-ի մարտի 9-ը։ Այսպիսով «Մի անգամ հեքիաթում» հեռուստասերիալը չորս այլ հեռուստատեսային դրամաների («Նեշվիլ», «Սկանդալ», «Վրեժ» և «Կրքի անատոմիա») հետ անցավ 2013-2014 թթ.-ի եթերաշրջան՝ նոր գրեթե անխափան հեռուստահաղորդմամբ ։
2013 թվականի մայիսին ABC-ն պատվիրեց «Մի անգամ հրաշքների աշխարհում» անվանումով սերիալը, որը լույս տեսավ 2013 թ.-ի աշնանը ։
Չորրորդ եթերաշրջանը սկսվեց 2014 թվականի սեպտեմբերի 28-ին՝ ներառելով իր մեջ 22 սերիա։ 2015 թվականի մայիսի 7-ին պաշտոնապես հայտարարվեց 5-րդ եթերաշրջանի մասին, որը սկսվեց 2015 թ.-ի սեպտեմբերի 27-ին ։ 2016 թ.-ի մարտի 3-ին հեռուստասերիալը երկարաձգվեց 6-րդ եթերաշրջանով , որը մեկնարկեց 2016 թվականի սեպտեմբերի 25-ին։ 2017 թվականի մայիսի 11-ին ABC-ին պատվիրեց հեռուստասերիալի 7-րդ եթերաշրջանը 22 սերիայով ։
Սյուժե
Հեռուստասերիալում իրադարձությունները տեղի են ունենում Մեն նահանգի Սթորիբրուկ ծովափնյա (ոչ իրական) քաղաքում, որի բնակիչները, իրականում, տարբեր հեքիաթների և պատմությունների կերպարներ են, որոնք տեղափոխվել են իրական աշխարհ, և նրանց հիշողությունները գողացված են Չար թագուհու (Լանա Պարիլլա) կողմից Ռումփելշտիլցկինից (Ռոբերտ Կարլայլ) ստացած հզոր անեծքի միջոցով։ Սթորիբրուկում, որտեղ քաղաքապետը Ռեջինան է, իսկ ժամանակը կանգ է առել, հեքիաթային հերոսներն ապրել են 28 տարի՝ անտեղյակ իրենց տարիքի անփոփոխ մնալու մասին։ Քաղաքի միակ հույսը Էմմա Սվոնն (Ջենիֆեր Մորիսոն) է՝ Սպիտակաձյունիկի (Ջինիֆեր Գուդվին) և Գեղեցիկ արքայազնի (Ջոշ Դալլաս) դուստրը, որը նորածին ժամանակ պահարանի միջով Հիանալի անտառից տեղափոխվել էր մեր աշխարհ՝ խուսափելով անեծքից։ Միայն նա կարող է ոչնչացնել անեծքը և վերականգնել կերպարների կորած հիշողությունները։ Նրան օգնում է իր տղան՝ Հենրին (Ջարետ Գիլմոր), ում հետ Էմման հանդիպում է տղային ծննդյան իսկ օրից որդեգրման հանձնելուց տասը տարի անց, և Հենրիի «Մի անգամ» հեքիաթների գիրքը, որում էլ պահված է անեծքի ոչնչացման բանալին։ Հենրին նաև Ռեջինայի որդեգրած տղան է  և երկու կանանց ընդհանուր հետաքրքրությունն ու ընդհարման պատճառը։
Առաջին եթերաշրջան
Սպիտակաձյունիկի (Ջինիֆեր Գուդվին) և Գեղեցիկ արքայազնի (Ջոշ Դալլաս) ամուսնության օրը Չար թագուհին (Լանա Պարիլլա) գալիս է ամրոց և սպառնում է սարսափելի անեծքով, որն ինքը մտադիր էր ի կատար ածել։ Որոշ ժամանակ անց հղի Սպիտակաձյունիկը անհանգստանում է սարսափելի անեծքի համար և այցելում է Ռումփելշտիլցկինին (Ռոբերտ Կարլայլ), ով պատմում է, որ Չար թագուհին իրենց տեղափոխելու է մի սարսափելի վայր, որտեղ երջանիկ վերջաբան ոչ ոէ չի ունենալու, իհարկե, բացառությամբ թագուհուց։ Ռումփելշտիցկինը կանխագուշակում է, որ Սպիտակաձյունիկի դեռ չծնված աղջիկը՝ Էմման, իր 28-րդ տարեդարձի օրը կվերադառնա, որպեսզի փրկի իրենց և Թագուհու հետ սկսի վերջին մարտը։ Կապույտ փերիի (Կիգան Քոնոր Տրեյսի) խորհրդով Վարպետ Ջեպետոն (Թոնի Ամենդոլա) և Պինոկիոն (Էլիոն Բեյլի) կախարդական փայտից պատրաստում են պահարան, որը թույլ է տալիս Թագուհու անեծքից խուսափել մեկ հոգու։ Թագուհու անեծքը սկսում է գործել, երբ Սպիտակաձյունիկը սկսում է ծննդաբերել։ Գեղեցիկ արքայազնը հասցնում է փրկել իր նորածին աղջկա կյանքը՝ նրան պահարանում տեղադրելով, սակայն թագուհու զորքի հետ ընդհարվելով՝ արքայազնը մահացու վիրավորվում է։ Չար թագուհին հասնում է այն պահին, երբ արքայազնը մահանում է Սպիտակաձյունիկի ձեռքերի վրա, ու նրա նզովքն արդեն սկսում է գործել՝ տեղափոխելով բոլորին «սարսափելի վայր»։
Մեր օրերում Էմմա Սվոնն (Ջենիֆեր Մորիսոն) ապրում ու աշխատում է Բոստոնում։ Երբ Էմման իր 28-ամյակի առիթով փչում է կեքսի վրայի մոմը ու երազանք պահում, նրա դռան դիմաց հայտնվում է տասնամյա մի տղա՝ Հենրին (Ջարետ Գիլմոր), ով ասում է, թե ինքն Էմմայի տղան է, ում հանձնել են որդեգրման։ Էմման չի ցանկանում խառնվել տղայի կյանքին, և ընդամենը համաձայնվում է նրան հասցնել տուն՝ Մեն նահանգում գտնվող Սթորիբրուկ քաղաքը։ Ճանապարհին Հենրին նրան ցույց է տալիս հեքիաթների մի մեծ գիրք և պնդում է, որ նրա մեջ բոլոր պատմություններն իրական են։ Երբ նրանք հասնում են Սթորիբրուկ, Հենրին ասում է, որ քաղաքի բնակիչներն իրականում հեքիաթային աշխարհի հերոսներ են, որոնք Չար թագուհու նզովքի պատճառով հայտնվել են այստեղ և մոռացել են իրենց ինքնությունը։ Հենրին կարծում է, որ իր հոգեբան Արչի Հոփերն (Ռաֆայել Սբարջ) իրականում Խոսող ծղրիդն է, իսկ ուսուցչուհի Մերի Մարգարետ Բլանշարը՝ Սպիտակաձյունիկը։ Տղան պնդում է, որ Սթորիբրուկում ժամանակը կանգ է առել (քաղաքային ժամացույցը միշտ ցույց է տալիս 8:15), և մարդիկ չեն կարող հեռանալ քաղաքից։ Այս անեծքը ոչնչացնել կարող է միմիայն Էմման։ Թերահավատ Էմման Հենրիին վերադարձնում է խորթ մորը՝ քաղաքապետ Ռեջինա Միլսին, որն իրականում հանդիսանում է Չար թագուհին։ Շուտով Հենրին կրկին փախնում է տնից, և Էմման գտնում է նրան։ Դրանից հետո Էմման որոշում է մի որոշ ժամանակ մնալ Սթորիբրուկում, ու նրա որոշումը քաղաքային ժամացույցին ստիպում է կրկին աշխատել։
Երկրորդ եթերաշրջան
Էմման ոչնչացնում է անեծքը, բայց ոչ ոք չի կարողանում տուն վերադառնալ, մինչդեռ Սթորիբրուկը լցվում է կախարդանքով։ Կախարդական գլխարկն Էմմային ու Մերի Մարգարետին տեղափոխում է կախարդական անտառ, որտեղ ապրել են հեքիաթների հերոսները։ Նրանք փորձում են ելք գնտել ու վերադառնալ տուն։ Իրենց ծրագրերով Սթորիբրուկում են հայտնվում նավապետ Հուկը և Կորան (Ռեջինայի մայրը), որոնք խուսափել էին անեծքից։ Քաղաք են մտնում նաև օտարականներ, որոնք ցանկանում են գտնել Հենրիին՝ այն տղային, ում սիրտն իրապես հավատում է կախարդանքին։
Երրորդ եթերաշրջան
Էմման, նրա ծնողները, Ռեջինան, միստր Գոլդն ու նավապետ Հուկը միավորվում են և ուղևորվում Նեվերլենդ՝ փրկելու Հենրիին։ Նրանց պայքարը Փիթեր Փենի դեմ շարունակվում է նաև Սթորիբրուկում, և Ռեջինան ստիպված է լինում բոլորին հետ տեղափոխել անտառ՝ թողնելով միայն Էմմային ու Հենրիին։ Սակայն մեկ տարի անց բոլորը կրկին վերադառնում են Սթորիբրուկ՝ չհիշելով վերջին մեկ տարում իրենց հետ կատարվածը։ Սթորիբրուկում է հայտնվում նաև Արևմուտքի չար կախարդ Զելենան իր՝ դեպի անցյալ պորտալ բացելու խենթ մտադրությամբ։
Չորրորդ եթերաշրջան
Էմման ու Հուկը, անցյալից վերադառնալով, Սթորիբրուկ են բերում ոչ միայն Ռոբին Հուդի կնոջը՝ Մարիանին, որն իրականում չար կախարդ Զելենան է, այլև Էլզային (Սառցե սիրտը մուլտֆիլմից), ով փորձում է գտնել քրոջը՝ Աննային, ու պարզել, թե ինչ է կատարվել նրա հետ։ Եթերաշրջանի երկրորդ հատվածում Սթորիբրուկ են մտնում Մթության թագուհիները՝ ՈՒրսուլան, Կրուելլան և Մալեֆիսենտան։ Նրանք, միստր Գոլդի առաջնորդությամբ, փորձում են Էմմային քաշել մթության կողմը։ Այդ ընթացքում Ռեջինան շարունակում է փնտրել Հենրիի հեքիաթների գրքի Հեղինակին՝ հավատալով, որ նա կարող է բոլորի համար երջանիկ վերջաբան գրել։ Իրադարձությունները ստիպում են Էմմային երես առ երես հանդիպել մթության հետ ու զոհաբերել սեփական հոգին բոլորին փրկելու համար։
Հինգերորդ եթերաշրջան
Հինգերորդ եթերաշրջանը սկսվեց 2015 թ. սեպտեմբերի 27-ին։ Հերոսներն անցնում են որոնումների Քամելոթում՝ գտնելու կախարդ Մեռլինին (Էլիոթ Նայթ), որպեսզի ազատեն Էմմային անտիկ խավարի ուժերից, որը սպառնում է ոչնչացնել ամեն բան։ Բարդացնելով իրավիճակը՝ Արթուր արքան (Լիամ Գարիգան) որոշում է մեկընդմիշտ փոխել խավարի և լույսի հավասարակշռությունը՝ օգտագործելով լեգենդար սուր Էքսկալիբուրը։ Երբ պատմությունն ու ճակատագիրը բախվում են, անսպասելի հետևանքներն առաջնորդում են հերոսներին Հանդերձյալ աշխարհ, որտեղ նրանք հանդիպում են անավարտ գործերով հոգիների և ստիպված են լինում դիմագրավել Հադեսին (Գրեգ Ջերման)։ Փորձելով վերացնել ծայրահեղ քաոսը՝ կերպարների վտանգավոր խաղը կախարդանքի հետ սրում է լույսի և խավարի միջև պայքարը ինչպես բժիշկ Ջեքիլի (Հանկ Հարրիս) և պարոն Հայդի (Սեմ ՈՒիթվեր) ժամանմամբ, այնպես էլ Ռեջինայի և իր չար կեսի՝ Թագուհու բաժանմամբ։
Վեցերորդ եթերաշրջան
Վեցերորդ եթերաշրջանի մասին հայտարարվել է 2016 թ. մարտի 3-ին։ Եթերաշրջանի պրեմիերան տեղի ունեցավ 2016 թ. սեպտեմբերի 25-ին։ Չար թագուհին վերադառնում է և այս անգամ նա ավելի ուժեղ է և վտանգավոր։ Ռեջինան ջանում էր ուղղել իր վերջին սխալների հետևանքները և սանձահարել Թագուհուն, որին ինքն էր բաց թողել ազատության մեջ։ Էմմա Սվոնը շուտով իմանում է ևս մեկ սարսափելի գաղտնիք, որը փոխում է նրա հարաբերությունները իր ընտանիքի և հարազատ մարդկանց հետ։ Հենրին կազմակերպում է էքսկուրսիա նրանց համար, ովքեր եկել էին Չպատմված պատմությունների երկրից, իսկ Ռումպելշտիլցկինը փորձում է արթնացնել իր սիրեցյալին՝ Բելլին։ Հեռուստասերիալին են միանում նոր հերոսներ ՝ Ալադինը, Ջաֆարը, Ժասմինը, կոմս Մոնտե Քրիստոն, Կապիտան Նեմոն և Մորֆեյը։
Հերոսների սթորիբրուկյան և հեքիաթային անվանումները
Շատ հերոսների սթորիբրուկյան և հեքիաթային անվանումները իրար համապատասխանում են.
Նկարահանումները
Հեռուստասերիալի հիմնական նկարահանումները տեղի են ունենում Վանկուվերում(Բրիտանական Կոլումբիա)։ Հարակից Ռիչմոնդ քաղաքում գտնվող Սթեվեսթոն գյուղաքաղաքը նկարահանվում է որպես Մեն նահանգի Սթորիբրուկ քաղաքը։ Հենակների ու արտաքին այլ տեսարանների միջոցով ծածկվում են բիզնես ձեռնարկություններն ու կառույցները։ Նկարահանման ընթացքում ծածկվում են նաև բոլոր վառ գունավորում ունեցող առարկաները, որպեսզի պատմական քաղաքի կախարդական ու դյութիչ բնույթն էլ ավելի ամրապնդվի։ Որոշ տեսարաններ նկարահանվում են առանձին ստուդիաներում, ներառյալ միստր Գոլդի խանութի ներսը և ժամացույց-աշտարակը, որոնք չեն գտնվում Սթեվեսթոնում ։
Արտաքին հողումներ
Կատեգորիա:Ամերիկյան հեռուստասերիալներ Կատեգորիա:Հեռուստասերիալներ Կատեգորիա:Ֆիլմեր Ռոբին Հուդի մասին Կատեգորիա:Ամերիկյան ֆենտեզի հեռուստասերիալներ Կատեգորիա:Անգլերեն հեռուստասերիալներ Կատեգորիա:Ֆեմինիստական հեռուստասերիալներ
Մեծ Վիլյույ
Մեծ Վիլյույ  (Большой Вилюй), գետ Կամչատկա թերակղզի՝ Ռուսաստանում։ Գետի երկարությունը 23 կմ է։ Հոսում է Ելիզովսկի շրջանում, Կամչատկայի երկրամասում ։ Թափվում է Խաղաղ օվկիանոս։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Վյաչեսլավ Շիլոբրեև
Վյաչեսլավ Շիլոբրեև (Вячеслав Михайлович Шилобреев, ), խորհրդային և ռուս ռեժիսոր-մուլտիպլիկատոր, նկարիչ-մուլտիպլիկատոր։ ՌԽԴՍՀ վաստակավոր նկարիչ (1987 թվական)։
Կենսագրություն
Ծնվել է 1939 թվականի մայիսի 17-ին։
1952-1956 թվականներին սովորել է №1 մանկապատանեկան գեղարվեստական դպրոցում։
1956-1959 թվականներին սովորել է «Սոյուզմուլտֆիլմ» կինոստուդիային կից նկարիչ-մուլտիպլկատորների կուրսում։
1958-2001 թվականներին աշխատել է «Սոյուզմուլտֆիլմ» կինսոտուդիայում։
Մասնակցել է ավելի քան 150 ծավալային մուտֆիլմերի ստեղծմանը, աշխատել է փոխադրման տեխնիկայով։
1960-ական թվականների վերջին կատարելագործել է տիկնիկային կինոնկարների նկարահանման տեխնոլոգիան։
1973-1984 թվականներին աշխատել է Կիևի, Մինսկի, Ալմա-Աթայի, Թբիլիսիի և այլ կինոստուդիաներում, ղեկավարել է Կինոսիրողների կենտրոնական ակումբին կից «Մւլտիպլիկացիոն ֆիլմերի արհեստանոցը», մասնակցել է ԽՍՀՄ հանրապետությունների անիմատորների վերապատրաստման դասընթացների աշխատանքներին։
1987 թվականին արժանացել է ՌԽԴՍՀ վաստակավոր նկարիչ կոչմանը։
1992-1996 թվականներին համագործակցել է «Christman Films» ստուդիայի հետ։
1990-ականներին նա աշխատել է «Սոյուզմուլտֆիլմ» կինոստուդիայի վարչությունում։ 1996-1999 թվականներին եղել է Կառավարման նախագահ։
1998 թվականին հիմնադրել է «Սոյուզմուլտֆիլմ միավորում» ասոցիացիան, ընտրվել է ասոցիացիայի նախագահ 2 տարի ժամկետով (վերընտրություն տեղի չի ունեցել)։
1999 թվականից եղել է «Սոյուզմուլտֆիլմ միավորման» փոխտնօրեն։
Անիմացիոն կինոյի միջազգային ասոցիացիայի անդամ է։
Արտաքին հղումներ
Կատեգորիա:20-րդ դարի մուլտիպլիկատորներ Կատեգորիա:Խորհրդային մուլտիպլիկատորներ
Շուշանիկ Ափոյան
Շուշանիկ Հարությունի Ափոյան, հայ երաժշտագետ, երաժշտական մանկավարժ, Երևանի Կոմիտասի անվան պետական կոնսերվատորիայի պրոֆեսոր, ԽՍՀՄ կոմպոզիտորների միության անդամ (1960)։
Շուշանիկ Ափոյանը համարվում է հայկական դաշնամուրային արվեստի պատմության և տեսության հետազոտությունների հիմնադիրը։ Նա հայտնի է նաև դաշնամուրային մանկավարժության և ուսուցման մեթոդիկայի բնագավառում կատարված ուսումնասիրություններով։ Հեղինակ է 16 մենագրությունների, ինչպես նաև մոտ 100 գիտական և մեթոդական հրատարակված աշխատությունների, ուսումնական ձեռնարկների և քրեստոմատիաների։
Շուշանիկ Ափոյանը 1980 թվականին Երևանի Կոմիտասի անվան պետական կոնսերվատորիայում հիմնադրել է կատարողական արվեստի պատմության և տեսության ամբիոնը։
Կենսագրություն
Շուշանիկ Ափոյանը ծնվել է 1923 թվականին։ Ավարտել է Ալեքսանդր Սպենդիարյանի անվան երաժշտական մասնագիտական դպրոցը ։ 1947 թվականին ավարտել է Երևանի Կոմիտասի անվան պետական կոնսերվատորիան որպես դաշնակահար (Ռոբերտ Անդրիասյանի դասարան), իսկ 1948 թվականին՝ որպես երաժշտագետ (Գևորգ Տիգրանովի դասարան)։ 1949-1952 թվականներին ասպիրանտական կրթությունը շարունակել է Հայաստանի գիտությունների ազգային ակադեմիայի Արվեստի ինստիտուտի ասպիրանտուրայում և 1953-1955 թվականներին Ն. Ա. Ռիմսկի-Կորսակովի անվան Սանկտ Պետերբուրգի պետական կոնսերվատորիայում (Լև Բարենբոյմի դասարանում) ։
1947-1953 և 1955-1980 թվականներին Երևանի Պ. Ի. Չայկովսկու անվան միջնակարգ երաժշտական դպրոցում դասավանդել է դաշնամուր, իսկ 1953-1955 թվականներին՝ Ն. Ա. Ռիմսկի-Կորսակովի անվան Սանկտ Պետերբուրգի պետական կոնսերվատորիայում։ 1955-1962 թվականներին Երևանի Ռոմանոս Մելիքյանի անվան երաժշտական ուսումնարանում Շուշանիկ Ափոյանը դասավանդել է դաշնամուրի դասավանդման մեթոդիկա։
Շուշանիկ Ափոյանը 1957 թվականից Երևանի Կոմիտասի անվան պետական կոնսերվատորիայում դասավանդել է դաշնամուրային արվեստի պատմություն և տեսություն, իսկ 1962 թվականից՝ դաշնամուրի դասավանդման մեթոդիկա։
1960 թվականից ԽՍՀՄ կոմպոզիտորների միության անդամ է ։ 1961 թվականին պաշտպանել է գիտական ատենախոսություն «Հայկական դաշնամուրային երաժշտություն» թեմայով և ստացել արվեստագիտության թեկնածուի գիտական աստիճան։ Դոցենտի գիտական կոչումը ստացել է 1970 թվականին, պրոֆեսորինը՝ 1987։ Ափոյանը երկար տարիներ ղեկավարել է Կոնսերվատորիայի պրակտիկ մանկավարժության բաժինը։ 1980 թվականին հիմնադրել է և 1980-1990 թվականներին եղել է Երևանի Կոմիտասի անվան պետական կոնսերվատորիայի կատարողական արվեստի պատմության և տեսության ամբիոնի վարիչը։ 2006-2015 թվականներին նույն կոնսերվատորիայում եղել է պրոֆեսոր-խորհրդատու։ Մասնակցել և ելույթներ է ունեցել Լենինգրադում, Մոսկվայում, Թբիլիսիում և Երևանում տեղի ունեցած տարբեր կոնֆերանսներում։
Հիմնական աշխատանքները
Շուշանիկ Ափոյանը համարվում է հայկական դաշնամուրային արվեստի պատմության և տեսության առաջին հետազոտող։ ՀՀ մշակույթի վաստակավոր գործիչ, արվեստագիտության դոկտոր, պրոֆեսոր Սվետլանա Սարգսյանը նշել է․ «Հեղինակավոր երաժշտագետ, դաշնամուրային արվեստի պատմության և տեսության խոր գիտակ Շուշանիկ Հարությունի Ափոյանը կանգնած է այս ոլորտի ձևավորման ակունքներում հայկական երաժշտագիտության մեջ։ Շնորհիվ նրա երկարամյա հետազոտական աշխատանքի, Հայաստանի դաշնամուրային մշակույթը ընկալվեց իբրև ամբողջական և նշանակալից երևույթ»։
Շուշանիկ Ափոյանը իր երաժշտագիտական գործունեությունը սկսել է 1948 թվականին՝ ուսումնասիրելով հայկական դաշնամուրային երաժշտության ձևավորման և զարգացման ուղիները։ Ափոյանը այցելել է Հայաստանի տարբեր բնակավայրեր, տեղեկություններ հավաքել հայկական դաշնամուրային արվեստի նախապատմության մասին։ Ըստ նրա հետազոտությունների, Հայաստանում դաշնամուր է հայտնվել դեռևս 19-րդ դարի վերջում՝ Մեղրի, Կապան, Շուշի և Ագուլիս քաղաքներում։ Ուսումնասիրելով Հայաստանի կոմպոզիտորների արխիվները Շուշանիկ Ափոյանը պարզել է, որ դեռևս Կոմիտասից ու Սարգիս Բարխուդարյանից առաջ մանկական ու պատանեկան երաժշտությանն անդրադարձել է Գենարիոս Ղորղանյանը ։ Ղորղանյանի պիեսները, հրապարակված Գերմանիայում՝ 1880-ական թվականների վերջում, ոչ միայն հայկական, այլև անդրկովկասյան երաժշտարվեստում մանկական ստեղծագործությունների առաջին օրինակներն էին։ Կոմիտասի արխիվը ուսումնասիրելով, Ափոյանը հայտնաբերել է դաշնամուրի համար մանկավարժական գրականություն, ինչպես նաև հայտնաբերել է հայտնի դաշնակահարների տեսական աշխատանքներ՝ նվիրված դաշնամուր նվագելու տեխնիկական խնդիրներին։
Զալցբուրգում, Կառլ Օրֆի անվան ինստիտուտում, Սանկտ Պետերբուրգի կոնսերվատորիայում, Մոսկվայի Չայկովսկու անվան պետական կոնսերվատորիայում, Նիկոլայ Լեսենկոյի անվան Լվովի ազգային երաժշտական ակադեմիայում և Թբիլիսիի Վանո Սարաջիշվիլիի անվան պետական կոնսերվատորիայում աշխատելու տարիներին Շուշանիկ Ափոյանը հայտնաբերեց և համալրեց Երևանի Կոմիտասի անվան պետական կոնսերվատորիայի և Հայաստանի հանրային ռադիոի երաժշտական գրադարանները բազմաթիվ հետաքրքիր նյութերով և նշանավոր կատարողների հազվագյուտ հանդիպող ձայնագրություններով։ Ափոյանը նաև հավաքել է նյութեր երաժիշտների կյանքի և ստեղծագործական ուղու մասին։ Նրա անձնական արխիվում պահվում են հայտնի երաժիշտների ավելի քան 200 նամակներ։
Արտաքին հղումներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Մովսես Խորենացու մեդալակիրներ Կատեգորիա:Թոխմախի գերեզմանատանը թաղվածներ Կատեգորիա:ԽՍՀՄ կոմպոզիտորների միության անդամներ Կատեգորիա:«Աշխատանքի վետերան» մեդալակիրներ Կատեգորիա:Արվեստագիտության թեկնածուներ Կատեգորիա:Հայ երաժշտագետներ Կատեգորիա:Խորհրդային արվեստաբաններ Կատեգորիա:Հայ մանկավարժներ
Սղոցակտուց բադ
Սղոցակտուց բադ, (Mergus serrator), բադերի ընտանիքի թռչուն։ Բնադրող-չվող է, հազվագյուտ։
Կառուցվածք
Մարմնի երկարությունը 52-58 սմ է, թևերի բացվածքը՝ 70-86 սմ։ Մարմինը երկար է, նրբագեղ, կտուցը՝ կարմիր։ Արուի գլուխը մուգ կանաչ է, փուփուլը՝ անհավասար, մեջքը՝ սև, կուրծքը՝ շիկակարմրավուն-դարչնագույն։ Էգի գլուխը, փուփուլը, վզի վերին մասը շիկակարմրավուն-դարչնագույն են, մարմինը վերևից՝ մոխրագույն։ Գլխի և կրծքի միջև գունային կտրուկ ցայտերանգությունը բացակայում է։ Թըռչելիս ակնառու է թևի սպիտակ հատվածի մուգ զոլը, իսկ գլուխը, մարմինը և պոչը պահում է միևնույն հարթության վրա։ Լողում և սուզվում է հմտորեն։ Բնակվում է լճերում, գետերում։
Սևանա լճի ավազանում հավանական բնադրման մասին տեղեկությունները հայտնի են դեռևս 1940 թվականից, սակայն դա հաստատող միակ փաստը վերաբերում է 1980 թվականին։
Կատեգորիա:Թռչուններ Կատեգորիա:Բադեր Կատեգորիա:Եվրոպայի թռչուններ
Մեծ Տալնիկ
Մեծ Տալնիկ (Большой Тальник), գետ Կամչատկա թերակղզի՝ Ռուսաստանում։ Գետի երկարությունը 18 կմ է։ Թափվում է Սևա գետի աջ ափին՝ 15 կմ հեռավորության վրա։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Կարապետ Գրիգորյանց
Կարապետ Վարդազարի Գրիգորյանց, հայ գեղանկարիչ, բանաստեղծ, թարգմանիչ, դրամատուրգ։
Կենսագրություն
Կարապետ Գրիգորյանցը ծնվել է Տավուշի Ղուլալի (այժմ՝ Այգեձոր) գյուղում։ Երիտասարդ տարիներին աշխատանք գտնելու պատրվակով տեղափոխվել է Թիֆլիս, որտեղ հաստատվել էին նրա եղբայրները։ Թիֆլիսում նկարչության դասեր է ստացել գերմանացի նկարիչ Գոլֆինգինից, այնուհետև կերպարվեստի բնագավառում հաջողությունների հասնելով՝ բացել է իր սեփական նկարչական արվեստանոցը։ Եղել է Հին Թիֆլիսի ճանաչված արվեստագետներից։ Հեղինակել է Հին Թիֆլիսի Էրիվանի փողոցում գտնվող «Սիմպատիա» ռեստորանի ձևավորումը, որտեղ հաճախ այցելել են Պյոտր Չայկովսկին, Սերգեյ Եսենինը, Վլադիմիր Մայակովսկին, Կ.Պաուստովսկին, Ի.Էրենբուրգը և այլք։ Հեղինակել է գրքեր, գրել բանաստեղծություններ, հայերեն է թարգմանել «Վագրի մորթով ասպետը», «Եփրեմվերդի» գրքերը ։
2015 թվականին Հայ-վրացական համատեղ նախաձեռնության արդյունքում Վրաստանի պատմության թանգարանում բացվել է «ՀԻՆ ԹԻՖԼԻՍ.ՆԿԱՐՆԵՐ ՔԱՂԱՔԻ ԿՅԱՆՔԻՑ. MARGINALIA» խորագրով ցուցահանդեսը, որտեղ ի թիվս այլ նկարիչների աշխատանքների, ներկայացվել են նաև Կարապետ Գրիգորյանցի կտավներից ։
Ստեղծագործություններ
Ստեղծել է նատյուրմորտներ, դիմանկարներ, այդ թվում Շոթա Ռուսթավելու, Թամար թագուհու, Խաչատուր Աբովյանի, Ալեքսանդր Պուշկինի, Քրիստափոր Կոլումբոսի, Ուիլյամ Շեքսպիրի և այլոց դիմանկարները։ Աշխատանքների մեծ մասն ավերվել են Թբիլիսիի նկարիչների տան նկուղում։ Գրիգորյանցի «Թամար թագուհին և Շոթա Ռուսթավելին» (1926) կտավը գտնվում է Հայաստանի ազգային պատկերասրահում, այլ գործեր գտնվում են Վրաստանի թանգարաններում ։
Հիդրոդինամիկական փոխանցում
Հիդրոդինամիկական փոխանցում, էներգիան տանող անվից տարվողին փոխանցող մեխանիզմ։ Փոխանցումը կատարվում է շրջապտույտ կատարող աշխատանքային հեղուկի արագությամբ պայմանավորված ճնշման հաշվին։ Հիդրոդինամիկական փոխանցումը բաղկացած է կենտրոնախույս պոմպից և հիդրոտուրբինից, որոնք մոտեցված են այնպես, որ նրանց անիվները կազմում են աշխատանքային հեղուկով լցվող տորաձև խոռոչ։ Ըստ կոնստրուկցիայի ստորաբաժանվում են հիդրոկցորդիչների և հիդրոտրանսֆորմատորների։ Որպես ավտոմատ գործող անաստիճանային փոխանցում Հիդրոդինամիկական փոխանցումը լայնորեն կիրառվում է ավտոմոբիլների փոխհաղորդակներում, ջերմաքարշերում, նավերի ուժային տեղակայանքներում, ՋԷԿ-երի սնող պոմպերի և ծխաքարշերի հաղորդակներում։
Կատեգորիա:Ավտոմեքենաների մասեր և մեխանիզմներ Կատեգորիա:Հիդրավլիկա
Կարապետ Գրիգորյանց
Ստեղծագործություններ
Հեղինակել է գրքեր՝
Աղբյուրներ
Կատեգորիա:Հայ նկարիչներ Կատեգորիա:Հայ բանաստեղծներ Կատեգորիա:Հայ գեղանկարիչներ Կատեգորիա:Հայ թարգմանիչներ Կատեգորիա:Հայ դրամատուրգներ
Գրիֆիցե (գմինա)
Գրիֆիցե (Gryfice), գմինա (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 261,3 կմ² տարածք։ Բնակչությունը հասնում է 24 034 մարդու (2013 թվականի տվյալներով) ։
Արտաքին հղումներ
Կատեգորիա:Լեհաստանի բնակավայրեր
Մայլո Յանոպուլոս
Մայլո Յանոպուլոս (Milo Yiannopoulos, ի ծնե՝ Մայլո Հանրահան, Milo Hanrahan, ), հայտնի է նաև Մայլո Անդրեաս Վագներ կեղծանվամբ (Milo Andreas Wagner), բրիտանացի քաղաքական վերլուծաբան, քաղաքական մեկնաբան, հռետոր և գրող։ «Breitbart News» հրատարակության նախկին գլխավոր խմբագիր, որը բնութագրում է իրեն որպես «մշակութային ազատական» ։ Իսլամի, աթեիզմի, ֆեմինիզմի, քաղաքական պարկեշտության և այլ շարժումների քննադատ է։
2017 թվականի հոկտեմբերի «Buzzfeed News» հրատարակության հետաքննության համաձայն՝ «Breitbart»-ում Յանոպուլոսի շատ աշխատանքներ, որոնց շնորհիվ նա գրավել է համասոցիալական ուշադրություն, ոգեշնչված են նեոնացիստների և սպիտակ ազգայնականների գաղափարներով։ Լրագրողների կողմից հրապարակված էլեկտրոնային նակամագրությունը ցույց է տվել, որ «Breitbart»-ում աշխատելու ժամանանակ Յանոպուլոսը նեոնացիստներից և Սպիտակների գերազանցությունը կոնցեպցիայից պարբերաբար փոխ է առել կարծիքներ և մտքեր իր պատմությունների համար։ Նամակագրությունը ցույց է տվել նաև, որ «Breitbart»-ում նրա շատ հոդվածներ և «Dangerous »գիրքը նրա անունից գրել է գործընկերը ։
Յանոպուլոսը ծնվել և մեծացել է Կենտում։ Սայմոն Լենգթոնի անվան տղաների համար նախատեսված միջնակարգ դպրոցից դուրս մնալուց հետո սովորել է Մանչեստրի համալսարանում և Քեմբրիջի Վուլֆսոնի քոլեջում, բայց չի ավարտել ուսումն այս կրթական հաստատություններից և ոչ մեկում։ Լրագրողական աշխատանքով սկսել է զբաղվել The Daily Telegraph-ում՝ գրելով հոդվածներ տեխնոլոգիայի մասին, իսկ հետո տեղափոխվել է The Kernel օնլայն-ամսագիր, որը նույնպես նվիրված էր տեխնոլոգիաներին։ Դարձել է Գեյմերգեյթը լուսաբանող առաջին լրագրողներից։ 2015 թվականին սկսել է աշխատել Breitbart-ում՝ ուշադրություն գրավելով իր դիրքորոշմամբ։ Ավելի ուշ տեղափոխվել է ԱՄՆ, որտեղ դարձել է Դոնալդ Թրամփի նախագահական քարոզարշավի եռանդուն կողմնակիցը։ 2016 թվականի հուլիսին ընդմիշտ արգելափակվել է Twitter-ում այն բանի համար, որ ռասիստական հղում է արել՝ ընդդեմ աֆրոամերիկացի դերասանուհի Լեսլի Ջոնսի ։
Մեղադրվել է պեդոֆիլիան պաշտպանելու կամ աջակցելու մեջ, ինչն ինքը վերջնականապես մերժել է։ Մեղադրանքը հիմնված է եղել տեսահոլովակի վրա, որտեղ նա հայտարարել է, որ 13-ամյա տղաների, մեծահասակ տղամարդկանց և կանանց միջև փոխադարձ համաձայնությամբ սեռական հարաբերությունները կարող են դրական փորձ լինել տղաների համար ։ Տեսահոլովակի հանրայնացումից հետո Յանոպուլոսին ազատել են աշխատանքից, իսկ Simon & Schuster հրատարակությունը խզել է նրա ինքնակենսագրականի հրապարակման պայմանագիրը։ Յանոպուլոսը հերքում է, որ պեդոֆիլիայի կողմնակից է և հավաստիացնում, որ իր հայտարարությունը մանկական բռնության արդյունքում ստացած վնասվածքի հետ համակերպվելու տարբերակ է։
Կենսագրություն
Յանոպուլոսը մեծացել է Անգլիայի հարավում գտնվող Կենտ կոմսության փոքրիկ քաղաքում։ Մայրը գերմանական ծագում ունեցող հրեա է (Մայլոյի խոսքերով ), հայրը հոր կողմից հույն է, մոր կողմից՝ իռլանդացի ։ Ըստ դավանանքի Մայլոն կաթոլիկ է ։ Նա բացահայտ գեյ է։
Ընդունվել է Մանչեստրի համալսարան, սակայն թողել է այն՝ չավարտելով ուսումը։ Երկու տարվա ընթացքում նա նաև սովորել է անգլերեն գրականություն Վուլֆսոնի քոլեջում և Քեմբրիջում, մինչև որ չի թողել նաև այդ զբաղմունքը։
Յանոպուլոսն O-1 վիզայի կարգավիճակով ԱՄՆ ռեզիդենտ է ։ 2017 թվականի սեպտեմբերին Հավայան կղզիներում ամուսնացել է աֆրոամերիկացի տղայի հետ, որի ինքնությունը զույգը նախընտրել է չբացահայտել ։
Յանոպուլոսի ելույթի դեմ բողոքի ցույցեր Բերկլիում
2016-2017 թվականներին Մայլոն շրջայց է կատարել ԱՄՆ բարձրագույն ուսումնական հաստատություններում։ Իր ելույթների ժամանակ նա բարձրացրել է գրաքննությանը, քաղաքական կոռեկտությանը և ժամանակակից հասարակության մեջ խոսքի ազատությանը վերաբերող թեմաները, քննադատել ֆեմինիզմի, իսլամի և այլ ուսմունքների դրույթները։ Բերկլիի համալսարանում Մայլոյի դասախոսության ժամանակ հակամարտություն է տեղի ունեցել նրա կողմնակիցների և ցուցարարների միջև։ Ցուցարարները, փորձելով խափանել Մայլոյի ելույթը, հարձակվել են ոստիկանության վրա, բարիկադներ են կառուցել և հրդեհել կամպուսը։ Համալսարանում արտակարգ դրություն է հայտարարվել։ Մայլոն և նրա մարդիկ ստիպված են եղել տարհանվել։ Համալսարանի հանրապետական ակումբը, որը միջոցառման հովանավորն էր, հայտարարել է. «Խոսքի ազատությունը մեռած է»։ Այս դեպքից հետո Մայլոն «անվտանգության նկատառումներից ելնելով» ուսանողների հետ հանդիպումներն այլ ուսումնական հաստատություններում չեղյալ է հայտարարվել ։
Սկանդալներ Թվիթթերում և վերջնական արգելափակում
2015 թվականի դեկտեմբերին Թվիթթերը ժամանակավորապես արգելափակել է Յանոպուլոսի հաշիվն այն բանից հետո, երբ նա փոխել է իր բնութագիրը՝ դարձնելով «BuzzFeed սոցիալական արդարության խմբագիր» ։ Հաջորդող ամիսների ընթացքում նրա հաշվի հաստատված կարգավիճակը նույնպես հեռացվել է կայքի կողմից ։ Թվիթթերը չի բացատրել կարգավիճակի հեռացումը՝ պատճառաբանելով, որ կայքը չի մեկնաբանում անհատական դեպքերը ։ Որոշ ԶԼՄ-ներ ենթադրություն են արել, որ Յանոպուլոսը խախտել է խոսքի և հալածանքների մասին կայքի կանոնները, մեկ այլ օգտիրոջ ասելով, որ նա «արժանի է հալածանքների» ։ Պահպանողական մեկնաբանները մտահոգություն են հայտնել, որ Թվիթթերը հետապնդում է պահպանողականներին  ։
2016 թվականի հունիսին Յանոպուլոսի Թվիթթերի հաշիվը ժամանակավորապես արգելափակվել է Օռլանդոյի զանգվածային սպանությունից և գեյ բարի վրա ահաբեկչական հարձակումից հետո իսլամը քննադատելու համար ։
2016 թվականի հուլիսին Յանոպուլոսը «Ուրվականների որսորդները» ֆիլմն անվանել է` «ֆիլմ, որը կօգնի միայնակ միջին տարիքի կանանց ավելի լավ վերապրել իրենց մենությունը» ։ Ֆիլմի թողարկումից հետո համացանցային թրոլերները ռասիստական և այլատյաց մեկնաբանություններ են գրել սևամորթ դերասանուհի Լեսլի Ջոնսի հասցեին։ Յանոպուլոսը Ջոնսի մասին գրել է երեք հրապարակային թվիթ՝ ասելով բառացիորեն հետևյալը. ««Ուրվականների որսորդներն» այնքան վատ է վաճառվում, որ նրանք խնդրել են Լեսլի Ջոնսին զոհ խաղալ Թվիթթերում»։ Դրանից հետո նա նկարագրել է Լեսլիի պատասխանը՝ որպես «հազիվ գրագետ» և անվանել է նրան «սևամորթ տղա» ։ Շատ ԶԼՄ-ներ Յանոպուլոսի թվիթները որակել են որպես Ջոնսի հալածանքների հրահրող  ։ Յանոպուլոսն այնուհետև ընդմիշտ արգելափակվել է Թվիթթերի կողմից` «հրահրելու, ուրիշներին հետապնդելու կամ հալածելու» պատճառով   ։
Յանոպուլոսը պնդում է, որ արգելափակվել է իր պահպանողական համոզմունքների պատճառով ։ CNBC-ին տված հարցազրույցում նա դատապարտել է Ջոնսի հասցեին վիրավորական թվիթները և հերքել իր պատասխանատվությունը դրանց համար ։ Նրա արգելափակումից հետո որոշման ընդդիմախոսները #freemilo հեշթեգը (անգլերենից թարգմանաբար` «ազատեք Մայլոյին») դարձրել են թվիթթերյան թրենդ ։ 2016 թվականի Հանրապետական ազգային կոնվենցիային տված հարցազրույցում Յանոպուլոսը Թվիթթերին շնորհակալություն է հայտնել արգելափակման համար՝ հաստատելով, որ այն «բարձրացրել է իր ժողովրդականությունը» ։
Լրատվամիջոցներ ներթափանցած Breitbart նամակագրություն
2017 թվականի հոկտեմբերի սկզբին «Buzzfeed News»-ը հրապարակել է Մայլոյի «Breitbart»-ում աշխատելու ժամանակաշրջանի էլեկտրոնային նամակագրությունը։ Զեկույցի համաձայն՝ Յանոպուլոսը և նրա «գրական սևամորթ» Ալում Բոհարին հաճախ են պատմությունների և մեկնաբանությունների համար դիմել այլընտրանքային աջեր շարժման և նեոնացիստների հետ կապված մարդկանց ։ Այն մարդկանց թվում, որոնց դիմել է Յանոպուլոսը, եղել են Կուրտիս Յարվինը՝ նեոնացիստական շարժման գլխավոր գործիչ, Դևին Սոսիրը, սպիտակների գերազանցության կողմնակիցների առցանց «American Renaissance» ամսագրի խմբագիրը, Էնդրյու Աուերնհայմերը, «The Daily Stormer» նեոնացիստական կայքի ադմինիստրատորը և «Baked Alaska»-ի հակասեմական և պրոնացիստական թվիթներով հայտնի մեկնաբանը։ Յանոպուլոսը նաև կապ է հաստատել և ստացել է մեդիայի և շոու-բիզնեսի ավանդական լիբերալ մասնագիտությունների մարդկանց առաջարկներն ու տեքստերը։ Միթչել Սանդերլենդը Vice News-ից Յանոպուլոսին հղում է ուղարկել Լինդի Ուեսթի հոդվածին՝ խնդրելով. «Խնդրում եմ, ծաղրիր այդ գեր ֆեմինիստուհուն» («Please mock this fat feminist») : Զեկույցը ներառել է նաև Յանոպուլոսի տեսանյութը, որի մեջ նա երգում է «America the Beautiful» կարաոկե բարում, որտեղ նեոնացիստների և սպիտակ շովինիստների, այդ թվում՝ Սոսիրի և սպիտակ շովինիստ Ռիչարդ Սպենսերի բազմությունը նրան ծափահարում է նացիստական ողջույններով՝ «Զիգ հայլ» ։
Հետագայում Յանոպուլոսը պնդել է, որ երգելու ժամանակ նացիստական ողջույններ չի տեսել իբր թե «անհավատալի կարճատեսության» պատճառով ։ Միջադեպի ժամանակ աշխատող բարմենուհու խոսքով՝ Յանոպուլոսը և նրան ուղեկցող Սպենսերը եկել են բար և խնդրել երգել կարաոկե, չնայած այն բանին, որ կարաոկե երգելու ժամանակն արդեն անցել էր։ Երբ բարմենուհին տեսել է նացիստական ողջույնները, նա անցել է բեմ և խնդրել է Յանոպուլոսին և իր ընկերներին լքել բարը, որից հետո նրանք սկսել են խոտորել նրան՝ բղավելով «Թրամփ, Թրամփ, Թրամփ» և «Ամերիկան կրկին մեծ դարձնենք»։ Ըստ նրա՝ Յանոպուլոսն այդ ժամանակ ուրիշներին հրահանգել է դա անել։ Խումբը լքել է բարն այն բանից հետո, երբ բարի մյուս աշխատակիցներն աջակցել են գործընկերոջը ։
Զեկույցում նաև պնդել է, որ Յանոպուլոսը սովորություն է ունեցել օգտագործել հակասեմական նշաններով անձնական գաղտնաբառերը, ինչպիսիք են «Kristall»-ը, հղում անելով Բյուրեղապակյա գիշերին՝ 1938 թվականի նացիստական ջարդին, և «longknives1290»-ը՝ Երկար դանակների գիշերվա (նացիստների բռնության ևս մեկ ակտ) և 1290 թվականի (արտաքսման մասին Էդիկտի ստորագրության տարին, որով Էդուարդ I-ն արտաքսել է բոլոր հրեաներին Անգլիայից) համատեղ հղմամբ ։
Facebook-ում և Instagram-ում Յանոպուլոսը պարծեցել է, որ 14,88 դոլար է փոխանցել Թալի Լավինին՝ հրեա լրագրողուհուն ։ Նեոնացիստների և այլընտրանքային աջերի միջավայրում 14/88-ը կոդային կարգախոս է, որի մի մասը հղում են անում «14 խոսքերին» («Մենք պետք է պաշտպանենք մեր ազգի գոյությունը և սպիտակ երեխաների ապագան») և նացիստական ողջույններին։ PayPal-ը և Venmo-ն հետագայում արգելափակել են Յանոպուլոսի հաշիվները ։
Քաղաքական հայացքներ
Ինքը՝ Մայլոն, իրեն բնութագրում է որպես պահպանողական և «ակտիվ լրագրող», որը գլխավորում է «մշակութային լիբերտարիանություն» կոչվող շարժումը, որը պաշտպանում է «խոսքի ազատությունը» հավասարություն պահանջող «կռվարարներից» ։
Արտաքին հղումներ
Կատեգորիա:Բրիտանացի բանաստեղծներ Կատեգորիա:Մանչեսթերի համալսարանի շրջանավարտներ Կատեգորիա:20-րդ դարի բրիտանացիներ Կատեգորիա:Կեղծանուններ
Հիդրոագրեգատ
Հիդրոագրեգատ, հիդրավլիկական տուրբինից և դրան միացված հիդրոգեներատորից կազմված ագրեգատ։ Լինում են հորիզոնական և ուղղաձիգ։ Հզորության մեծացումը բերում է հիդրոագրեգատ ՕԳԳ-ն և տնտեսական արդյունավետություն մեծացման։
Կատեգորիա:Հիդրոէլեկտրակայաններ
Մեծ Տիգիլ
Մեծ Տիգիլ (Большой Тигиль), գետ Կամչատկա թերակղզու հյուսիսարևելյան մասում։ Գետի երկարությունը 55 կմ է, ավազանի տարածքը 510 կմ2։ Հոսում է Օլյուտորսկի շրջանում, Կամչատկայի երկրամասում ։ Թափվում է Բերինգի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ռուսաստանի Դաշնության պահպանության դաշնային ծառայություն
Ռուսաստանի Դաշնության պահպանության դաշնային ծառայություն (Федеральная служба охраны Российской Федерации), Ռուսաստանի Դաշնության գործադիր իշխանության դաշնային մարմին, հատուկ ծառայություն, որն իրականացնում է գործառույթներ՝ պետական քաղաքականության մշակման, նորմատիվ-իրավական կարգավորման, պետական պահպանության ոլորտում հսկողության և վերահսկողության, նախագահական, կառավարական, հատուկ կապի և տեղեկատվության այլ տեսակների ոլորտում, որոնք տրամադրվում են պետական իշխանության դաշնային մարմիններին, պետական իշխանության մարմիններին, Ռուսաստանի Դաշնության սուբյեկտներին  և պետական այլ մարմիններին։ Ռուսաստանի պահպանության դաշնային ծառայության հետ մեկտեղ, Ռուսաստանի անվտանգության դաշնային ծառայությունը և ԱՀԾ պատկանում են ուժերի ու միջոցների անվտանգության ապահովմանը, այսինքն՝ հատուկ ծառայություններին։  այն օժտված է օպերատիվ-հետախուզական գործունեություն վարելու  իրավունքով։ Ռուսաստանի պահպանության դաշնային ծառայությունում  նախատեսված է ռազմական և դաշնային քաղաքացիական պետծառայություն։ Օժտված է իրավաբանական անձի իրավական կարգավիճակով։ Պատկանում է պետական ռազմականացված կազմակերպություններին, որոնք իրավունք ունեն կրել մարտական հրաձգային և այլ զենք ։
Պատմություն
Ռուսաստանի Դաշնության պահպանության դաշնային ծառայությունը առաջ եղել է ԽՍՀՄ ՊԱԿ-ի  9-րդ վարչությունը, որը 1990 թվականի փետրվարին էր վերակազմավորվել է որպես ԽՍՀՄ ՊԱԿ-ի պահպանության ծառայություն ։ 1991 թվականի օգոստոսին Պահպանության ծառայությունը դուրս է եկել ԽՍՀՄ ՊԱԿ-ի ենթակայությունից և վերափոխվել ԽՍՀՄ նախագահի աշխատակազմի պահպանության վարչությունում։
ՌՍՖՍՀ նախագահի կողմից  ստեղծվել է Սեփական անվտանգության ծառայություն,  1991 թվականի սեպտեմբերի 3-ին նրա պետ նշանակվեց Ալեքսանդր Կորժակովը, որին մեկշաբաթյա ժամկետում հանձնարարվել էր մշակել ծառայության կառուցվածքը և հաստիքները։
1994 թվականի հունվարին Ռուսաստանի պահպանության գլխավոր վարչությունը առաջին անգամ նշվեց գործադիր իշխանության դաշնային մարմինների ցանկում։
1996 թվականի մայիսի 27-ին դաշնային օրենքով սահմանված է, որ Ռուսաստանի Դաշնության պահպանության  դաշնային ծառայությունը  Ռուսաստանի Դաշնության պահպանության գլխավոր վարչության  իրավահաջորդը ։ 1996 թվականի հունիսի 19-ին Ռուսաստանի նախագահի հրամանագրով, Ռուսաստանի Դաշնության պահպանության գլխավոր վարչությունը  վերանվանվել է  Ռուսաստանի Դաշնության դաշնային պահպանության ծառայություն։ Ծառայության ղեկավար է նշանակվել գեներալ-լեյտենանտ Յուրի Կրապիվինը ։
1996 թ. օգոստոսի 2-ին հաստատվել է Ռուսաստանի ՊԴԾ մասին կանոնադրությունը ։
1996 թ. օգոստոսի 14-ին Ռուսաստանի Դաշնության պահպանության դաշնային ծառայությունը  վերանվանվեց Ռուսաստանի պահպանության դաշնային  ծառայության ։